**Zápis zo zasadnutia Rady SZMP č.1/2021, zo dňa 28.04.2021 – Banská Bystrica**

**Prítomní:** M. Doleželová, L. Kršňáková, V. Rengevič, D. Poláček ml., T. Doležel, V. Miller**,** R. Chabreček

- I. Boledovič, D. Poláček st.

**Ospravedlnení:** 0

 Začiatok: 15:00 Koniec: 17:00

**Bod 1.:** Otvorenie a schválenie programu

Rokovanie otvoril predseda SZMP p. D. Poláček ml.. Konštatoval, že Rada SZMP je uznášania schopná (7 prítomných zo 7 členov Rady SZMP).

Program:

1. Otvorenie a schválenie programu

2. Informácie a kontrola úloh

3. Plán reprezentácie a športovej činnosti SZMP na rok 2021 a zloženie RD a členov zaradených do výberu talentovanej mládeže na rok 2021

4. Návrh rozpočtu na rok 2021

5. Schválenie rozdelenia príspevkov pre talentovanú mládež a kluby a oddiely s mládežou do 23 r.

6. Schválenie kalendára na súťažný rok 2021

7. Príprava Konferencie

8. Rôzne

 Po schválení programu ( 7 za predložený program, schválený bez zmien v programe), rokovanie pokračovalo podľa nasledujúcich bodov:

**Bod 2.:** Kontrola úloh a informácie

* Trvá úloha vytvorenia propagačných bannerov predložených V. Rengevičom. SZMP bude povinne na banneroch propagovať - SZMP (logo), MŠVVaŠ SR (logo) a VŠC DUKLA Banská Bystrica (logo). Rada SZMP týmto dáva možnosť klubom registrovaným v SZMP, aby v prípade záujmu o prezentovanie svojho klubu na týchto banneroch zaslali grafickú podobu loga svojho klubu na sekretariát SZMP*.*
* Rada schvaľuje registračný a prestupový poriadok predložený pracovnou skupinou vytvorenou na základe uznesení z Konferencie SZMP zo dňa 25.07.2020 bez pripomienok. Poriadok je zverejnený na web stránke SZMP v časti registrácia. (schválený – 7 za; 0 proti; 0 zdržal sa) *materiál k rokovaniu – Registračný a prestupový poriadok SZMP*
* SZMP na základe prijatej novelizácie Zákona o športe, v časti boja proti dopingu, upravil svoje interné dokumenty – konkrétne Disciplinárny poriadok SZMP - ktorý doteraz riešil postihy v prípade dopingových priestupkov a previnení a to tak, ako požaduje Zákon o športe. Teda vypustil zo svojho disciplinárneho poriadku tie časti, ktoré podľa zákona majú vo svojej kompetencii komisie I. a II. stupňa vytvorené MŠVVaŠ SR za účelom riešenia dopingových priestupkov a previnení.

Rada SZMP schvaľuje upravený disciplinárny priadok SZMP (schválený – 7 za; 0 proti; 0 zdržal sa) *materiál k rokovaniu – Disciplinárny poriadok SZMP.*

Disciplinárny poriadok SZMP je zverejnený na stránke SZMP v časti – predpisy a smernice.

* Gen. sekretár v súvislosti s prijatými antidopingovými pravidlami v súlade so Svetovým antidopingovým programom prijatými Slovenskou antidopingovou agentúrou – ďalej len „SADA“ a následne záväznými pre NŠZ upozorňuje kluby a oddiely SZMP, aby venovali pozornosť zasielaným informáciám ohľadne problematiky dopingu a vzdelávaniu v boji proti dopingu od SZMP, resp. od SADA, v súlade s prijatým edukačným plánom SZMP. Súčasne je potrebné na stránke SZMP sledovať odkaz, kde v časti antidoping sa nachádzajú všetky materiály, alebo linky k tejto problematike na stránke SADA, alebo sa priamo zúčastnili na E- learning-u na: odkaz na link - ***https://sada.triagonal.net/online/login/index.php.***

Zodpovedný – sekretariát SZMP

*materiál k rokovaniu – Edukačný plán SZMP 2021, pošta a usmernenia zo strany SADA*

* Gen. sekretár SZMP informoval o zmluve SZMP s MŠVVaŠ SR o príspevku pre UŠZ (uznaný športový zväz) pre rok 2021. Príspevok je vo výške 140 176 EUR. Zmluva je zverejnená na web stránke SZMP v časti - register zmlúv. Upozornil, aby sa venovala pozornosť čl.4 zmluvy - „Účel príspevku“ a v ňom uvedenému členeniu pre použitie príspevku. Ďalej upozornil na dôležitosť „Usmernenia k oprávneným a neoprávneným výdavkom z príspevku“, ktoré sú prílohou zmluvy o príspevku, aby subjekty využívali príspevok v súlade s týmto usmernením. *Materiál – Zmluva o príspevku pre UŠZ na rok 2021*
* Ostatné úlohy z predchádzajúcich zápisov splnené*. Materiál k rokovaniu: zápisy z konania Rád SZMP č. 1/2020, č. 2/2020, zápis a uznesenia z Konferencie SZMP zo dňa 25.07.2020*

**Bod 3.:** Plán reprezentácie a športovej činnosti SZMP na rok 2021 a zloženie RD a členov zaradených do výberu talentovanej mládeže na rok 2021

* Reprezentačný tréner seniorov a juniorov, p. D. Poláček ml. navrhol Rade SZMP zloženie RD seniorov a juniorov na rok 2021 v zložení – **seniori: A. Lichancová, F. Lichanec a juniori:** **Lutovská, Sýkorová, Matejov, Krompaský**.
* Reprezentačný tréner mládeže, p. T Doležel, navrhol Rade SZMP zloženie RD mládeže v kategórii U19 a U17 v zložení: **Lutovská, Sýkorová, Devečková, Krompaský, Matejov, Nôta S., Devečka D., Kacian .** Rada SZMP schvaľuje zloženie RD seniorov, juniorov a mládeže bez pripomienok. (hlasovanie - 7 za; 0 proti; 0 zdržal sa)
* Reprezentačný tréneri a tréneri výberov talentovanej mládeže predložili návrh na zaradenie do výberov talentovanej mládeže na rok 2021 nasledovne:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Meno | Priezvisko | Klub | Meno | Priezvisko | Klub | Meno | Priezvisko | Klub |
| Ema | Mikulášová | ŠK Grafon LM | Alica | Šuleková | Dukla MP BB | Vanesa | Vöröšová | ŠK Raja BB |
| Tamara | Mráziková | ŠK Grafon LM | Ela | Mojžíšová | Dukla MP BB | Katarína | Drugdová | ŠK Raja BB |
| Matej | Kacian | ŠK Grafon LM | Ema | Mateidesová | Dukla MP BB | Tamara | Korítková | ŠK Raja BB |
| Magdaléna | Kořínková | ŠK Grafon LM | Barbora | Krnáčová | Dukla MP BB | Michaela | Ľuptáková | ŠK Raja BB |
| Veronika | Devečková | ŠK Grafon LM | Kristína | Mateidesová | Dukla MP BB | Terézia | Hagarová | ŠK Raja BB |
| Dušan | Devečka | ŠK Grafon LM | Mariola | Mikušová | Dukla MP BB | Tomáš | Krompaský | ŠK Raja BB |
| Vladimír | Rengevič | ŠK Grafon LM | Rchichard | Obrtanec | Dukla MP BB | David | Matejov | ŠK Raja BB |
| Lenka | Rengevičová | ŠK Grafon LM | Bohuš | Gregor | Dukla MP BB | Samuel | Nôta | ŠK Raja BB |
| Jakub | Jaraba | ŠK Grafon LM | Liana | Boľošová | Dukla MP BB | Kristián | Vöröš | ŠK Raja BB |
| Matúš | Gavalec | ŠK Grafon LM | Ema | Kašparová | ŠK Raja BB | Ronald | Štofan | ŠK Raja BB |
| Maxim | Vyskok | ŠK Grafon LM | Zuzana | Lutovská | ŠK Raja BB | Damián | Nôta | ŠK Raja BB |
| Veronika | Šínska | Dukla MP BB | Katarína | Rešovská | ŠK Raja BB | Matej | Hudec | ŠK Raja BB |
| Laura | Šuleková | Dukla MP BB | Linda | Sýkorová | ŠK Raja BB |  |  |  |
| Veronika | Šuleková | Dukla MP BB | Nina | Janušeková | ŠK Raja BB |  |  |  |

* Rada SZMP zoznam pretekárov ÚTM schvaľuje bez pripomienok. (hlasovanie - 7 za; 0 proti; 0 zdržal sa)
* Plán športovej činnosti a prípravy RD predložil reprezentačný tréner p. D. Poláček ml.. *Hlavné súťaže* sú MS a MS v Laser Run v Egypte (účasť iba v prípade, že sa výrazne zlepší epidemiologická situácia a podmienky pre cestovania, definitívna účasť sa potvrdí do 9.5.2021. *V. Miller nesúhlasí s účasťou na MS v Laser Run v Egypte, lebo si myslí, že účasť mládežníkov v súčasnej pandemickej situácii je veľmi riziková*.), ME seniorov v Nižnom Novgorode, ME v Laser Run v Barcelone, ME U17 a U19 v Portugalsku, MS v biathle a triathle v Nemecku. V prípade, že sa budú organizovať Európske poháre pre mládež v okolitých krajinách (Česká rep., Poľsko, Maďarsko) tak účasť mládežníckych RD je odporúčaná. Prvý EP by sa mal konať v júni v ČR.
* *Sústredenia a zrazy RD – máj* – plavecké sústredenie 10 dní Chorvátsko (všetky RD), *júl* -sústredenie RD mládež 14 dní Králiky, *august* - sústredenie RD seniori, juniori 10 dní Chorvátsko, sústredenie RD mládež 10 dní Remata, *december* – sústredenie RD seniori, juniori – 7 dní Praha, sústredenie a kontrolné preteky seniori, juniori 10 dní Poľsko. Rada SZMP schvaľuje predložený plán účasti na podujatiach a reprezentačných zrazov bez pripomienok. (hlasovanie - 7 za; 0 proti; 0 zdržal sa)

*Materiál k rokovaniu: Správy reprezentačných trénerov, nominácie a upravený kalendár podujatí.*

**Bod 4.:** Návrh rozpočtu na rok 2021

* Gen. sekretár SZMP predložil návrh rozpočtu na rok 2021. Rada SZMP odporúča predložiť návrh rozpočtu na rok 2021 na schválenie Konferencii SZMP bez pripomienok. *Materiál k rokovaniu: Návrh rozpočtu SZMP na rok 2021*

**Bod 5.:** Schválenie rozdelenia príspevkov pre talentovanú mládež a kluby a oddiely pre mládež do 23

* Rada SZMP schvaľuje kľúč na prerozdelenie prostriedkov pre ÚTM a mládež do 23 r. pre kluby v podobe, v akej je doteraz používaný. Pridelené min. prostriedky pre jednotlivé kluby sú uvedené aj v rozpočte SZMP na rok 2021. Kľúč je zverejnený na web stránke SZMP v časti reprezentácia – Limity pre zaradenie a udržanie sa v družstvách talentovanej mládeže - (hlasovanie - 7 za; 0 proti; 0 zdržal sa) *Materiál k rokovaniu: Kľúč SZMP na prerozdelenie príspevku klubom a oddielom a Návrh rozpočtu na rok 2021*

**Bod 6.:** Schválenie kalendára na súťažný rok 2021

* D. Poláček st. navrhol, aby sa dodržali termíny pretekov Sl. pohára a v prípade nepovolenia hromadných športových podujatí sa konali iba ako preteky v Laser Run organizované klubmi v domácich podmienkach s povolenými počtami účastníkov v súvislosti s opatreniami COVID. Ak budú súťaže povolené, tak sa plynule nabehne na termínový kalendár domácich súťaží v celom päťboji.
* Rada SZMP po diskusii schvaľuje navrhnuté opatrenie pre súťaže a súčasne schvaľuje kalendár podujatí pre rok 2021 bez pripomienok. Kalendár je zverejnený na web stránke v časti – reprezentácia - (hlasovanie: 7 za, 0 proti, 0 zdržal sa) *Materiál k rokovaniu:* - *návrh kalendára 2021*

**Bod 7.:** Príprava Konferencie SZMP 2021.

* Rada SZMP rozhodla o  termíne konania riadnej Konferencie SZMP 2021. Konferencia sa uskutoční 16. júna 2021 o 18:00 hod. v on line podobe, cez WhatsApp. Jednotlivým delegátom bude včas udelený prístup, ako aj spôsob hlasovania. Prípravou Konferencie v elektronickej podobe bol poverený p. V. Rengevič v spolupráci so sekretariátom SZMP.
* Kľúč delegátov je totožný ako na Konferenciu 2020. Konferencia nie je volebnou. Program a podklady budú rozposlané klubom spolu s pozvánkou a zverejnené na web stránke SZMP.
* Rada SZMP rozhodla o  termíne konania volebnej Konferencie SZMP 2021. Konferencia sa uskutoční 18. septembra 2021. (hlasovanie: 7 za, 0 proti, 0 zdržal sa)

**Bod 8.:** Rôzne

* Rada SZMP schvaľuje jednohlasne zastupovanie SZMP na 58.VZ SOŠV p. D. Poláčekom ml..
* V. Miller oboznámil Radu SZMP s priebehom a podobou novej súťaže v MP, ktorá sa testovala v Budapešti. Ohlasy boli rôzne, najmä preto, že podoba nových súťaži v MP bola nedostatočne komunikovaná s členmi technickej komisie UIPM a jednotlivými federáciami.
* V. Miller upozornil, že od roku 2022 bude musieť byť na reprezentačnom oblečení na oficiálnych súťažiach UIPM vytlačené logo UIPM v predpísanej podobe.

V Banskej Bystrici : 28.04.2021

zapísal: D. Poláček st. overil: I. Boledovič v.r. predsedajúci: D. Poláček ml. v.r.

*- podpísaný originál v prípade oprávneného záujmu je prístupný na sekretariáte SZMP*